  Виталий Пронин 12-тӥ августэ Киров улосысь Слободской ёросысь Светозарево гуртын «Выль ӝук» праздник  ортчоз. Туэ со радъяськоз 9-тӥзэ.- Та шулдыръяськон 2009-тӥ арын улӟытэмын вал, со дырысен арлы быдэ августлэн 2-тӥ кӧснуналаз ортчытӥське, - вера Киров улосысь удмурт азьветлӥсь Андрей Соловьёв. - Арысь аре солэн темаез вошъяське. Туэ «Писпу юн выжыосын, нош ми - эшъёсын» нимаське. Вераськомы удмуртъёслэн сям-йылолъёсазы писпулэн интыез сярысь.Туэ празднике нырысьсэ вуттозы Удмуртиысь гуръёсты, отын пыжозы ческыт перепечъёс но табаньёс. Соосты басьтыны луоз праздниклэн коньдонэныз - гырен (1 гыр - 20 манет).Со сяна, котькуд «Выль ӝуке» шаерысьтымы делегация вуылэ. Туэ кировъёс возьмало кырӟасез Богдан Анфиногеновез.«Выль ӝуке» арлы быдэ 1 сюрс 500-озь куноос вуо. Соос учко концертъёс, пырисько пӧртэм вожвылъяськонъёсы, сиё вӧсям ӝукез. Озьы ик соос понна йӧскалык сиён-юонъёсын ярмарка радъяське. 0+Елена Рябина Теги: кытынкумар  